ཉན་ཤུལ་ཁྱིམ་རྒྱུད་ནི་མི་ཉག་ས་ཁུལ་གྱི་སྲོལ་རྒྱུན་གྱི་ཁྱིམ་རྒྱུད་ཅིག་ཡིན་ལ་ལོ་རྒྱུས་ཐོག་ཁྱིམ་རྒྱུད་དེར་བླ་མ་ལྷག་ཙམ་འཁྲུངས་མྱོང་ཡོད་པའི་ནང་མཚན་སྙན་ཆེ་ཤོས་སྐོར་ལ་འབྲུག་ཡུལ་རྒྱལ་པོའི་དབུ་བླ་བཞི་པ་ཉན་ཤུལ་རྒྱལ་དབང་ཉི་མ་དང་།ཉན་ཤུལ་སྤྲུལ་སྐུ་སྟེ་ཉན་ཤུལ་མཁྱེན་རབ་འོད་གསལ།པཎྜི་ཏ་ཉན་ཤུལ་དཀོན་མཆོག་རྣམ་རྒྱལ་སོགས་ཡོད་པ་རེད།དེ་དང་ཆབས་ཅིག་བོད་ཡོངས་དང་ཐ་ན་ཀྲུང་ཕྱིར་སྐད་གྲགས་ཡོད་པའི་མཁས་དབང་དང་རིགས་གཅིག་མཁས་ཅན་མང་པོ་འཁྲུངས་མྱོང་ཡོད་པའི་ནང་སྐད་གྲགས་ཆེ་ཤོས་སྐོར་ལབོད་ཀྱི་ཆོས་ལུགས་སྒྱུ་རྩལདངབོད་ཀྱི་རིག་གནས་ཁྲོད་ཀྱི་ནང་བསྟན་གྱི་མཚོན་རྟགསགཉིས་ཀྱི་རྩོམ་པ་པོ་བྲག་གཡབ་སྤྲུལ་སྐུ་བློ་ལྡན་ཤེས་རབ་དང་།རྒྱ་བོད་ཚིག་མཛོད་ཆེན་མོའིརྩོམ་སྒྲིག་ཨུ་ཡོན་ཉན་ཤུལ་མཁྱེན་རབ་འོད་ཟེར།གནའ་བོའི་བཟོ་བཀོད་ཉམས་གསོ་སྐོར་གྱི་རིགས་གཅིག་མཁས་ཅན་སྤྲུལ་སྐུ་ཉན་ཤུལ་རྒྱལ་མཚན་བཅས་དང་དེ་བཞིན་མཁས་དབང་གྲགས་ཅན་སྤྲུལ་སྐུ་ཉན་ཤུལ་འཇམ་དབྱངས་གྲགས་པ་སོགས་ཡོད་པ་རེད།